iż-Żejtun Ħarġa Speċjali -— Ġunju 1995 — ( Id-difiża tal-Knisja Żejtunija ta' Santa Katarina fis-seklu XV ) Iż-Żejtun Espost għall- Kitba tal-Kan. Dun Joe Abela Għadu XV. u XVI. iż-Żwieten Hi jgħixu f'biża' kontinwu mill-attakki tal-furbani Misilmin, li kienu jinżlu fid-daħliet viċini ta' M'Xlokk, San Tumas u Wied-il-Għajn, u wara li jgħamlu ħerba minn kulma jsibu, jġorru fil-jasar u x-xogħol iebes tal-qdif fuq ix-xwieni tagħhom, lil dawn l-Insara li kien jirnexxielhom jaqbdu. Min jista' qatt jikkalkula kenn irġiel Żwieten ġew kekk mifruda mill-familji tagħhom u kemm nisa u tfal għaddew il-bqija ta' ħajjithom bħala romol u orfni7 Qabel il-miġja tal-Kavallieri fl-1530, iż-Żejtun kien espost wisq għall-għedewwa, li kienu jattakkaw prattikament kull meta jridu u jogħġobhom, u ftit li xejn kienu jsibu reżistenza mill-abitanti. L-unika triq ta' salvazzjoni li ż-Żwieten kien ikollhom kienet li jfittxu kenn f'xi post difiż sewwa, jiġifieri l-Imdina jew il-Kastell tal-Birgu. Iżda l-Imdina kienet wisq il-bogħod, u fil-Kastell tal-Birgu mhux dejjem kien hemm wisgħa għalihom, minkejja li dak iż-żmien iż-Żwieten kienu jgħoddu biss ftit mijiet. Sejba ta' Dokument Rari u Mportanti. Meta l-istoriku jiġi biex jistudja l-ħajja taż- Żwieten fis-seklu XV, hu jkollu jħabbat wiċċu ina' problera diffiċli wisq: in-nuqqas ta' dokumenti. Ir-reġistri tal-Magħmudijiet, iż-Żwiġijiet, u l- Imwiet fl-Arkivju Parrokjali taż-Żejtun ma jibdewx qabel l-1580, u l-kotba tal-kontijiet jibdew fis- seklu ta' wara. Għandna l-lista ta' l-irġiel Żwieten li kienu jservu fid-dejma fil-bidu tas-seklu XV u l (ikompli f'paġna 22) EXCLUSIVE FOOTWEAR Żraben ta' Rġiel, Nisa u Tfal Żraben Għal Kull Okkażjoni 46 Misraħ Ir-Repubblika Żejtun. iż-Żejtun (Ikompli minn paġna 20) l-lista tal-parroċċi, fosthom iż- Żejtun, fl-1436, u xi tagħrif ieħor ċkejken 'l hawn u 'l hinn, iżda xejn aktar sostanzjali. Għalhekk kull sejba ta' dokument dwar iż- Żejtun u niesu fis-seklu XV bilfors ikollha mportanza kbira. Kienet proprju sejba bħal din li ħajritni nikteb dan l-istudju. Il-ħabib tiegħi Patri Ġorġ Aguilina OFM, waqt li kien qiegħed jagħmel xi riċerki storiċi fl-Arkivju Sigriet tal- Vatikan, iltaqa' ma dokument li lilna ż-Żwieten għandu jinteressana ħafna. il-Knisja ċkejkna ta' Santa Katerina fl-1464 Kienet is-sena 1464, żmien ta' ansjeta' kbira għaż-Zwieten minħabba l-periklu kontinwu tal- jasar. Il-Knisja parrokjali tal- lum kien jonqosha aktar minn mitejn sena biex tibda tinbenal Il-Knisja l-antika ta' Santa Katerina, li l-lum insejħulha ta' San Girgor, ma kenitx kbira kif narawha fi żmienna, għaliex il-kappelluni u l-koppla tagħha kienu ġew mibnija, u l-kursija mkabbra, biss fis-sekli ta' wara. Mela kulma kellhom iż-Żwieten kienet biss knisja rettangulari, żgħira u sempliċi, qisha l-knisja ta' Santa Marija ta'llum fir-raħal ta'Fuq. Xejnaktar' Imma għalihom kienet biżżejjed biex fiha jaqdu d-dmirijiet Ħarġa Speċjali - Ġunju 1995 - reliġjużi tagħhom. Fl-aħħar mill- aħħar il-popolazzjoni kienet ċkejkna wkoll fin-numru, u barra mill-knisja ta' Santa Katerina huma kellhom knejjes ohra żgħar biex jaqduhom. Iżda lejn il-Knisja ta' Santa Katerina iż-Żwieten kellhomimħabba u rispett speċjali, għaliex kienet ilha sservi bħala l-knisja parrokjali tagħhom għal inadwar 50 sena. Min jista' jgħid kemm il-darba din id-dagxejn ta' knisja sefgħet vittma tal-attakki tal-furbani minn kemm kienet ilha mibnija'7 Min jista' jgħid kemm il-darba kienet ġiet misruqa u pprofanata mill-Misilmin fil- mibgħeda li kellhom għal kull ħaġa Nisranija' Il-bini ta' Torri ta' difiża Għalhekk iż-Żwieten iddeċiedew li jibnu torri biex jiddefendi l- knisja ur-raħal tagħhom. U proprju fl-1464 talbu lill-Papa Piju Il biex jagħti ndulġenza lil dawk li kienu qed jagħtu sehem fil- bini ta' dan it-torri, Dan jgħidulna ċar id-dokument li semmejna: 'Sancta Catherina de Zevtuni…. inconfinibus infideliuigui illam pluries invadunt atque spoliant'. Ta' min jinnota li dan id-dokument jgħidilna ċar u tond li l-knisja kienet iddedikata lil Santa Katerina, lir-raħal tagħna diġa' kien jissejjaħ Żejtun f'dawk iż-żminijiet imbegħda u li l-infidili spiss kienu jattakkaw lill-knisja u jżarmawha Luteru u l-kwistjoni ta' l- indulġenzi Fl-1464 kien għad jonqos biss 19 il-sena għat-twelid ta' Martinu Luteru. Waħda mill-affarijiet li fuqhom Luteru, meta kiber, kisirha sewwa mal-knisja Kattolika kienet il-kwistjoni ta' indulġenzi. Skond it-tagħlim tal-knisja tagħna, l- indulġenza tgħin biex tinħafer il-piena temporali li l-midneb ikun baqagħlu xi jbati wara l-maħfra ta' dnubietu. Fiż-Zminijiet tan- nofs kontribuzzjonijiet fi flus jew servizz għal xi proġett pubbliku w utli kien spiss il-kundizzjoni biew wieħed jirbaħ xi ndulġenza. L-iskop tal-knisja, li kien skop tajjeb kien li jiġi mħallas spiritwalment mit-tezori nfiniti ta' Ġesu', min jagħmel opra tajba. il-Kattoliċi, allura, kienu jikkontribwixxu għall-bini ta' knejjes, sptarijiet, universitajiet, toroq, torrijiet; dejjem bi ħsieb li jikkumulaw l-indulġenzi. Din kienet ir-raġuni li għaliha kienet saret talba biex iż-Żwieten li jikkontribwixxu, fi flus jew servizz, għall-bini ta' Torri ta' difiza, jaqilgħu ndulġenza minn għand il-Papa. Danjuri lid-drawwa tal-indulġenzi kienet teżisti wkoll hawn Malta. (ikompli f'paġna 26) - Nixtri L-Antikita Nixtieq nixtri għamara fi kwaliniwe kundizjoni anke miżbugħa jew b'ħafna susa basta ANTIKA. Nixtri wkoll kotba, fidda, arloġġi, inċiżjonijiet, pupi, pittura, gandlieri u kwadri indurati u kull xorta ta' oġġetti oħra anke bibħsara bastaANTIKI.Lest ukoll li nbattal djar sħaħ u fejn ikun il-każ lest li nħallas is-sansarija. L Ċemplu: 436117 / 697877 iż-Żejtun (ikompli minn paġna 22) Luteru ħadha qatta' bla ħabel kontra l-Knisja meta bdew deħlin l-abbuzi fl-għoti ta' l-indulġenzi, għoti li beda jidher qisu bejgħ. F'għajnejn min ma kienx jara sewwa l-implikazzjonijiet tat-tqassim ta' l-indulġenzi, il-Knisja dehret qisha qegħdha tagħmel negozju minn ħaġa qaddisa. Aktar ma tħallas flus, aktar taqla' indulġenzi. Fil-Ġermanja ta' żmien Luteru kienu qegħdin jingħataw indulġenzi lil min kien jikkontribwixxi għall-ispejjes enormi tal-bini tal-Bażilika ta' San Pietru f'Ruma. Il- lum, s'intendi, il-flus m'għadhomx aktar kundizzjoni biex wieħed jaqla' ndulġenza. Fi żmienna l-Knisja tinsisti fuq it-talb u l-atti ta' devozzjoni. Ħarġa Speċjali - Ġunju 1995 - Tifkira jew sinjali tat-Torri X'Sar minnu t-Torri li ż-Żwieten bnew biex jiddefendu l-knisja ċkejkna ta' Santa Katerina fit-tieni nofs tas-seklu XV7 Dan it-torri bilfors li kien xi mkien viċin il-knisja ta' San Girgor tal-lum. Meta kont żgħir niftakar raġel ta' kultura għolja u midħla sewwa ta' l-Istorja taż-Żejtun, jgħid li wara l- knisja ta' San Girgor kien fil-qedem jeżisti torri. Tgħid dan kien it-torri ta' l-14647 Barra minn hekk, meta ftit tas-snin ilu kien qiegħed jinbena il-ħajt ta' madwar iċ- ċimiterju ta' Santu Rokku, kien inkixef pedament ta' bini antik. Tgħid dan kien il-pedament ta' dak it-Torri ĊASSAR Magazines u Kartolini għal Kull Okkażjoni. Souvenirs u Rigali għat-tfal u għall-kbar. Affarijiet tal-Ħjata. 43 Triq il-Madonna Tal-Ħniena, Żejtun.